Elizabeth ja Philip ottavat paikkansa historiankirjoissa.
He marssivat Mendelssohnin sävelten tahdissa avioparina kohti ovia -
3 000 kutsuvieraan ympäröimänä.
Yksityissihteerimme oli työskennellyt kuningattarelle -
ehkä 20 vuotta.
Hänellä oli hyvä vertauskuva.
Hän puhui kalaparvesta, joka etenee tasaisesti virran mukana.
Sitten parvi kohtaa uuden eliön.
Hän on itsenäinen ja kipakka. -Hallitseva nainen.
KESYTTÄÄ HARRYN
Vastaan tulee vieras eliö, ja parvi hätkähtää.
"Mikä tuo on? Miksi se on täällä?
Se ei näytä meiltä. Emme pidä siitä. Viekää se pois."
Näkemyksiä on laidasta laitaan. -Tuhoon tuomittu.
Ihmiset suhtautuvat kyynisesti jo ennen häitä.
Annetaan heille mahdollisuus. He ovat rakastuneita.
Samaa mieltä.
Hän selitti,
että pian kalaparvi huomaa olevansa vahvempi ja nopeampi,
entistä parempi, kun uusi eliö on osa sitä.
Aluksi parven on vaikea sopeutua uuteen asiaan.
Lopulta kaikki sujuu upeasti.
Ajat muuttuvat. Hän on globaali prinsessa.
Uskon, että hän ja Harry saavat aikaan merkittäviä asioita.
Tämä pari antaa uudet kasvot kuninkaalliselle perheelle.
Toivoin, että hän olisi oikeassa.
HARRY JA MEGHAN
WINDSOR, ENGLANTI 19. TOUKOKUUTA 2018
Hääpäivänämme olin todella tyyni.
En ymmärrä, miten pystyin olemaan niin tyyni. Nyt ihmettelen sitä.
Halusin vain mimosan ja croissantin -
ja kuunnella kappaleen "Going to the Chapel".
Tein niin. Se oli mahtavaa.
On Harryn ja Meghanin suuri päivä. Jumala suojelkoon kuningatarta.
Näytämme teille Windsorin keskustaa, jossa kadut ovat täynnä ihmisiä.
Kaikki ovat sekaisin. Häistä sekaisin.
Se väkijoukko. Se oli kuin suurella jalkapallostadionilla.
Valtava yleisön mylvintä.
Windsoriin saapuu arviolta 115 000 ihmistä.
Kaikki oli suurta ja vaikuttavaa.
Oli vaikea ymmärtää, että olin itse osa tapahtumaa.
Se oli hullua. Aivan hullua.
Tiesin, että linnan pihaan saapuessani…
On vieläkin outoa sanoa, että menin naimisiin linnassa.
Tiesin, että siellä olisi väkeä, mutten sitä,
että ihmisiä olisi myös kadun molemmin puolin.
Ajomatka kesti 15 minuuttia.
Ihmettelin väkimäärää istuessani autossa äitini kanssa.
Kaikilla on puhelimet esillä. Sieltä he tulevat.
Häistä oli tiettyjä odotuksia. Dianan poika.
Odotusarvona oli julkiset häät.
Williamin häitä oli jo juhlittu.
Nyt oli aika katsoa, miten Harryn käy. Ja sitten tehtävä olisi suoritettu.
Sieltä hän tulee. -Sieltä morsian tulee.
Nyt pääsemme viimein näkemään hääpuvun.
Mitä hääpukuun tulee…
Keskustelimme paljon siitä, millaisen vaikutelman maailmalle haluaa antaa.
Useimmiten häissä on ehkä korkeintaan pari sataa vierasta.
Näitä häitä seurasivat miljardit ihmiset.
Puvun piti olla virheetön. Täydellinen.
Keskityin vain hengittämään syvään ja kävelemään eteenpäin.
Sinä valitsit taustalla soivan kappaleen.
Niin.
Se oli huumaavan kaunista.
Isäni auttoi valitsemaan orkesterin. Se oli erinomainen valinta.
Harryn isä on hyvin hurmaava.
Minä -
kerroin hänelle -
menettäneeni isäni kaiken tämän myötä.
Appeni läsnäolo oli siis hyvin tärkeää.
Pyysin häntä saattamaan minut alttarille, ja hän suostui.
Tilanne tuntui epätodelliselta. Silloin näin myös H:n.
Mitä mietit, kun näit Meghanin kirkossa?
"Katsokaa, mitä sain. Katsokaa, mitä löysin."
Maailma katsoi meitä.
Mutta alttarilla en ajatellut enää muita kuin meitä kahta.
Olemme hyviä saamaan yhteyden toisiimme kaaoksen keskellä.
Katseemme kohtaavat, ja yhteys löytyy välittömästi.
Se ei tarkoita, etteikö muulla olisi merkitystä,
mutta kaikki muu tuntuu ohimenevältä.
Tuntui kuin maailma olisi pysähtynyt juhlimaan rakkautta.
Muistan, miten Harry katsoi Meghania.
Se sai minut melkein liikuttumaan kyyneliin.
Yritin olla itkemättä.
Koko seremonia oli ainutlaatuinen.
Kuninkaallisissa häissä ei ollut koskaan ennen ollut gospelkuoroa.
Sitä ei juurikaan vastustettu. -Ei.
Kaikki pitivät sitä loistavana ideana.
Ja isästäni oli paljon apua kuoronkin järjestämisessä.
Meille sanottiin, että kuoroon voisi valita parhaat laulajat eri kuoroista.
Niin Kingdom Choir -kuoro syntyi. He olivat upeita.
Meghanin tausta oli edustettuna häissä. Se oli upeaa. Rakastin sitä.
Minusta se oli rohkeaa ja sopivasti rajoja rikkovaa.
Oli mahtava hetki, kun minä, Oprah, Idris Elba ja hänen puolisonsa -
vilkaisimme toisiamme ja hymyilimme.
Kenenkään ei tarvinnut sanoa mitään, koska kaikki tunnistivat selvästi -
symbolismin, joka siinä tilanteessa vallitsi.
Häävastaanotto oli St. George's Hallissa.
Leikkasimme kakkua. Miekalla. -Miekalla.
Miekalla.
Se oli mahtavaa. Se oli jo liikaa. Ei siinä pysynyt perässä.
Elton esiintyi. Äitini katosi saman tien eturiviin katsomaan häntä.
Halusin valita hauskaa musiikkia. Myös ensitanssiksemme.
"Song of a thousand…" Muistan sen aina väärin.
Mashed potato… -Nyt muistit.
Se oli ensimmäinen tanssimme. Pyörimme kuin hyrrä. Se oli mahtavaa.
Siellä oli mahtavaa. Sellaisia kaikkien häiden pitäisi olla.
Meg oli umpirakastunut.
Meg ja minä päätimme viestit aina sanoihin "rakkaus voittaa".
Rakkaus voitti.
Joku totesi kerran, että jos kuninkaallisista kirjoittaisi romaanin,
juuri nyt olisi hyvä hetki -
tuoda tarinaa uusi, Meghanin kaltainen henkilöhahmo.
Tarinaan kaivattiin lisää energiaa.
Uudistumista, joka puhuttelisi uutta sukupolvea.
Jestas.
Tuo on lempivideoni.
Torstai-iltapäivä. Joku on iloisella päällä.
Ajateltiin, että asumme palatsissa. Niin asuimmekin. Palatsin mailla.
Kensingtonin palatsi kuulostaa kuninkaalliselta.
Onhan se sentään palatsi. Mutta Nottingham Cottage on pieni.
Koko rakennus on hieman vinossa. Ja huonekorkeus on todella matala.
Harry löi päänsä välillä kattoon, koska hän on niin pitkä.
Minä kitkin, ja Harry lakkasi.
Tuskin kukaan olisi osannut kuvitella, millaista arkemme silloin oli.
Oprah kävi meillä teellä. -Niin kävi.
Hän sanoi, ettei kukaan uskoisi, millaista meillä on.
"Kukaan ei uskoisi tätä."
CHESHIRE, ENGLANTI 14. KESÄKUUTA 2018
Edustin ensimmäistä kertaa kuningattaren kanssa -
pian häiden jälkeen.
Matkustimme kuninkaallisella junalla ja söimme yhdessä aamupalaa.
Teidän majesteettinne, tervetuloa Cheshireen.
Viihdyin hänen seurassaan erittäin hyvin.
Mistä Englannin kuningattaren kanssa puhutaan?
Suhtauduin häneen aviomieheni isoäitinä.
Tietenkin ymmärsin,
että julkisissa esiintymisissä on noudatettava tiettyä etikettiä.
Mutta aamupalalla istuessa voi jutella.
Kun istuimme autoon työtehtävien välissä, hän laittoi viltin jalkojeni päälle.
Siinä istuessamme mietin, että kunnioitan häntä kuningattarena,
mutta samalla olin kiitollinen hänestä isoäitihahmona rinnallani.
Tuntui siltä, että olin osa perhettä.
Olin hyvin läheinen oman isoäitini kanssa. Hoidin häntä hänen viimeisinä vuosinaan.
Se oli todella hieno päivä. Nauroimme.
Meghan sai kuningattaren nauramaan kippurassa.
Kuningattaren on harvoin nähty nauravan niin.
Se oli Grenfell Towerin tulipalon vuosipäivä.
Kuningatar ja Sussexin herttuatar hiljentyvät Grenfellin palon muistoksi.
Hiljaisuus kestää 72 sekuntia. Sekunti jokaista menehtynyttä kohti.
Se oli minulle tärkeä hetki,
sillä olin tutustunut moneen palosta selvinneeseen naiseen.
Kukaan ei tiennyt taustasta silloin.
14 KESÄKUUTA 2017 VUOTTA AIEMMIN
Kuun valossa riehuvat lieskat ovat kuin kohtaus elokuvasta.
Grenfellin tulipalo oli kammottava.
Seurasimme tilannetta uutisista.
Asukkaat ovat valittaneet vuosien ajan,
ettei heidän turvallisuushuoliaan oteta tosissaan.
Yksi olennainen kysymys on, onko budjettileikkauksilla osuutta asiaan.
Grenfellissä asuu paljon maahanmuuttajia.
Se on pienituloisten asuinalue -
aivan Kensingtonin naapurissa.
Siis asuinalueen, joka kuuluu maan vauraimpiin.
Palo jätti monia perheitä kodittomiksi.
Kuolonuhreja oli paljon.
Muistan kysyneeni, mitä voisimme tehdä. Halusimme auttaa jotenkin.
Otin yhteyttä Al-Manaarin moskeijan naisiin.
Moskeija sijaitsee Grenfellissä.
Ihmiset asuivat hotelleissa ja saivat kuponkeja pikaruokaan.
Aloin laittaa ruokaa seitsemänvuotiaana. Joka päivä 30–50 hengelle.
Tulipalon jälkeen asuimme hotellissa 19 kuukautta.
Söimme jatkuvasti noutoruokaa.
Menin läheiseen moskeijaan kysymään, voisinko tehdä ruokaa sen keittiössä.
Tarkoitus oli elää taas mahdollisimman normaalia elämää.
Unohtaa tapahtunut parin tunnin ajaksi.
Ensi alkuun tapasimme kahdesti viikossa.
Sitten herttuatar tuli paikalle.
Meillä on tapana suudella poskelle.
Kolme suudelmaa poskelle. Meitä oli paikalla noin 50.
Suukoista ei ollut tulla loppua.
Hän tarjoutui auttamaan. Kysyin, onko hän tosissaan.
Hän kääri hihansa. Annoin hänelle esiliinan.
Hän pesi viisi kiloa basmatiriisiä. Mikäpä siinä.
Jatkoin käyntejä 8–9 kuukautta. He ovat aivan upeita naisia.
Näin, kuinka naiset nauroivat ja surivat yhdessä.
Kysyin, mikseivät he tapaa joka päivä. He sanoivat, etteivät varat riitä.
Ehdotin keittokirjan tekemistä.
20. SYYSKUUTA 2018
Tervetuloa teoksen Together julkistamistilaisuuteen -
ja juhlistamaan kirjaa sekä Hubb Community Kitchenin naisia.
Pidin ensimmäisen puheeni kuninkaallisen perheen jäsenenä,
kun kirja julkistettiin.
Projektin parissa työskenteleminen yhdeksän kuukauden ajan -
on ollut rakkaudellista työtä.
Tilaisuus pidettiin palatsin mailla.
Tekikö äitisi tällaisia…
Olen ylpeä, että saan asua kaupungissa, joka on monimuotoinen.
Nämä naiset edustavat 12:ta eri maata.
Se on merkittävä asia. Kiitos.
Myyntiluvut ovat erinomaiset. Nappasimme ykkössijan J. K. Rowlingilta.
Eikä kirja ole edes vielä kaupan.
Ilmiö vain jatkoi kasvamistaan.
Kiitän teitä meidän kaikkien puolesta. -Kiitos.
Jos pohtii, miten herttuatar -
muuttaa mielikuvaa kuninkaallisesta perheestä,
tämä kuva kertonee kaiken.
Hän halusi puhaltaa uutta henkeä monarkiaan.
Hän halusi lisää inhimillisyyttä ja aitoutta. Mikäs sen parempaa.
Kuninkaalliset.
Siinä he ovat. Prinssi Harry ja Meghan ensimmäistä päivää Australiassa.
He tuntuvat saavan helposti yhteyden nuorempaan sukupolveen.
Hän ja Harry ovat brittiperheen supertähtiä.
Minäkin kättelin Meghania.
Nyt kun muistelen sitä,
en käsitä, miten pystyimme siihen kaikkeen.
Saati silloin, kun olin raskaana.
Meitä yhdisti jo varhain se, että sinä olet aina halunnut tulla isäksi,
ja minä äidiksi.
Aloimme pitää päiväkirjaa heti raskauden alussa.
"Rakas vauva, odotamme innolla, että näemme sinut…"
Otimme valokuvia ja liitimme ne päiväkirjan väliin.
Tänään sinusta kerrottiin näin.
Suuri vauvauutinen.
Sussexin herttuatar on raskaana. Nyt se on virallista.
ODOTTAVAT VAUVAA KEVÄÄLLE 2019
Kerroimme raskausuutisen Australiassa. -Oli pakko.
Raskaus alkoi näkyä.
Uudessa-Seelannissa alettiin puhua "kummusta".
Pömppö. -Pömppö, aivan.
Kiireinen aikataulu tuo haasteita alkuraskauteen.
Heillä on sovittuna 76 tilaisuutta.
Se oli tiukka kiertue tehtäväksi raskaana ollessa.
Australia, Uusi-Seelanti ja Fidži 16 päivässä.
Toivottavasti hän voi hyvin.
Hän on ihana ja omistautunut. Innostunut naisasioiden edistämisestä.
Ihmisille on oltava täysillä läsnä. -Se on heidän hetkensä.
Sussexin herttuatar saapui paikalle käsikkäin aviomiehensä kanssa.
Se sujui todella hyvin.
Kun tytöille annetaan keinot menestyä, he voivat luoda huikean tulevaisuuden.
Työtehtävät, puheet ja kohtaamiset näyttivät sujuvan mainiosti.
En tiedä, mitä sitten tapahtui.
Luulen, että Australia oli käännekohta. He olivat hurjan suosittuja.
Kansa rakasti heitä.
Meghan!
Palatsin sisällä se koettiin suurena uhkana.
Olinpa itse mitä mieltä tahansa, Meghan on hovin valovoimaisin tähti.
He ovat parina suositumpia kuin William ja Kate.
Se ei lupaa hyvää tulevaisuudessa.
KATE JA WILLIAM SYRJÄYTETTY
Avioliiton kautta sukuun tulevien odotetaan ottavan sivuroolin.
Jos hän sitten jättääkin varjonsa jonkun, joka on syntynyt tätä roolia varten,
sitä ei katsota hyvällä.
Meidät on saatu uskomaan,
että ainoa tapa saada hyväntekeväisyystyö sujumaan -
ja ainoa tapa pitää oma maine kunnossa -
on olla sanomalehtien etusivuilla.
Media kuitenkin valitsee itse, kenet se laittaa kanteen.
Meghan tajusi asian ensimmäistä kertaa,
kun vietimme yön Buckinghamin palatsissa.
Olimme olleet mukana tilaisuudessa, johon koko kuningasperhe osallistui.
Aamulla minulle ja Harrylle oli katettu aamupala.
Sanomalehden etusivulla oli Meghan.
Ajattelin, että voi luoja.
MEGHAN KUNNIOITTAA KAATUNEITA
Meghan koki, että hän oli syytön siihen. Totesin, että äitini koki samoin.
Esimerkiksi Australian matkallamme -
yleisöstä kuului koko ajan: "Hän on toisella puolella."
Mitä yleisö tarkoitti sillä?
Olin heidän mielestään liian kaukana heistä.
Yleisö siis suosi teitä miehenne sijaan. -Niin.
Aviomieheni on ylpeä työstään,
ja sellainen saa mielen matalaksi, kun sitä jatkuu viikkokausia.
Olitteko imarreltu median huomiosta?
En oikeastaan. Mediahuomion takia jouduin kohtaamaan kateutta.
Se aiheutti monia hankalia tilanteita.
KUNINGATAR SÄTTII MEGHANIA DIIVAILEMISESTA PALATSISSA
Kun jotkut ihmiset instituution sisällä -
huomasivat, että uusi pariskunta -
pystyi horjuttamaan voimasuhteita,
puhuttiinpa asiasta tai ei,
tavoitteeksi tuli sulkea heidät laatikkoon tai tehdä heistä merkityksettömiä.
MEGHAN EI OLE PERHEEN SUOSIOSSA
Sain vaikutelman, että häihin asti Meghania oli hehkutettu,
mutta sitten tuuli kääntyi täysin.
Sussexin herttuatar on sotajalalla kälynsä kanssa.
Yhtäkkiä iltapäivälehdet olivat pullollaan juttuja,
joissa Meghanin jokaista liikettä arvosteltiin.
Oli mielenkiintoista vertailla lehtijuttuja rinnakkain.
Katea ylistettiin samasta toiminnasta, mistä Meghan tuomittiin.
KATE SUOJAA VATSAANSA MEGHAN KOROSTAA VATSAANSA
Oli ne vatsajutut. -Aivan.
Ja avokadot.
AVOKADOA PAHOINVOINTIIN AVOKADO RIKKOO IHMISOIKEUKSIA
Se oli kummallista. Esimerkkejä on ehkä kaksikymmentäviisi.
Jutuissa on tismalleen sama asia.
Olkapäät paljastava mekko.
Sama hedelmä.
Onhan avokado hedelmä? -On se.
Samasta asiasta kirjoitettiin eri tavoin.
Jos ette huomaa eroa ja ymmärrä, miksi jutuista tehtiin sellaisia,
en voi auttaa enempää.
En vain pysty.
Nauroimme asialle, koska se oli naurettavaa.
Naurettavakin hyökkäys on silti hyökkäys.
Sellainen jatkuva arvostelu,
joka kohdistuu yksittäiseen ihmiseen, vaikuttaa häneen väkisinkin.
Tarinaan on tullut särö, josta syyt saa niskoilleen yksi henkilö.
Meghania pidetään Antikristuksena.
Onko Meghan "hankala herttuatar"? -"Mörkö-Markle."
Monien lehtijuttujen sävy oli hyvin halventava.
HARRY NAI JENGILÄISEN
Monet ajattelevat, että rasismia on vain n-sanan käyttäminen.
Muunlaista rasismia vähätellään.
Mikä oli rasismia? Me emme ole havainneet sitä.
Britanniassa ollaan siinä taitavia.
Avointa rasismia ei pidetä sivistyneenä eikä briteille sopivana.
Vihjailu siihen suuntaan hyväksytään silti.
"Hän on diiva. Hän saa ihmiset itkemään."
Stereotypia äksystä mustasta naisesta nousi esille hyvin äkkiä.
Otsikoissa viljeltiin stereotypioita. Puhuttiin huumeista ja terrorismista.
Lehdessä oli rinnakkain minun ja Meghanin kuvat. Tekstissä sanottiin,
että moskeijalla on yhteyksiä Isisiin.
Miksi?
EPÄILYS TERRORISTEISTA
Viha myy. Hysteria synnyttää klikkauksia.
Klikkaukset tuovat rahaa.
Epäsovun lietsonnalla tehdään rahaa.
Rodullistava vihanlietsonta on vain yksi askel sillä polulla.
Elin yhä harhaluulossa, ettei juorulehtiä oteta tosissaan.
Nehän ovat iltapäivälehtiä.
Sitten meillä oli esiintyminen Liverpoolissa.
Yksi nainen yleisössä sanoi, että kohtelen isääni väärin.
Silloin tajusin ensimmäistä kertaa, että ihmiset oikeasti uskovat otsikoita.
Se vaikutti minuun perusteellisesti.
Valheet ovat yksi osa asiaa.
Tässä perheessä niihin tottuu.
Mutta se, mitä Meghanille tehtiin, ja miten se vaikutti häneen,
oli jo liikaa. Liikaa kipua -
ja kärsimystä.
Kukaan ei näe, mitä suljettujen ovien takana tapahtuu.
Aikanaan äitini saattoi itkeä autossa ollessaan matkalla työtehtäviin.
Ennen perilletuloa hänen piti äkkiä kuivata kyyneleet ja meikata.
Sitten hän nousi autosta säteilevästi hymyillen.
Ja salalamavalot välkkyivät.
Se oli synkkää. Meghan alkoi kääntyä sisäänpäin.
En ollut koskaan nähnyt häntä sellaisena. Siitä on vaikea puhua. Olin peloissani.
Mietin, että tämä loppuu, jos en ole täällä.
Se oli pelottavinta kaikesta. Ajatus oli niin selkeä.
Muistan, kun hän kertoi sen.
Hän kertoi pohtineensa itsemurhaa.
Se…
Se särki sydämeni, sillä tiesin,
että tilanne oli paha.
Hän joutui jatkuvasti -
haaskalintujen nokittavaksi.
Ne riistivät häneltä ilon.
Hän todella alkoi ajatella, ettei halua olla täällä.
Sellaista…
Sellaista ei ole äitinä helppo kuunnella.
Enkä -
pystynyt suojelemaan häntä.
Eikä Harry.
Olin surun murtama. Tiesin, että olimme vaikeassa tilanteessa,
mutta en odottanut sen menevän niin pahaksi. Se sai minut tuntemaan -
vihaa ja häpeää.
En käsitellyt sitä kovin hyvin.
En toiminut kuten aviopuoliso vaan kuten järjestelmän kasvatti.
Kuninkaallinen roolini otti ohjat.
Minut oli opetettu huolehtimaan siitä,
mitä meistä ajatellaan, jos jätämme jonkin tilaisuuden väliin.
Kun mietin asiaa nyt, vihaan itseäni sen takia.
Meghan tarvitsi tukea, jota en osannut antaa.
Halusin hakea apua, mutta se kiellettiin.
Sitä ei pidetty suotavana instituution maineen kannalta.
Tilanteen vakavuus tiedettiin.
Meghanin olisi pitänyt vain selviytyä. Kaikki muutkin olivat selviytyneet.
Tilanne oli kuitenkin aivan erilainen.
Mutta vaikka olisikin niin, että muut olivat käyneet läpi saman,
olisiko Meghanin pitänyt vain sietää sellaista kohtelua?
Vai olisiko jo aika katkaista perinne?
Kukaan ei sanonut päätoimittajille, että nyt riittää.
Isäni sanoi, ettei mediaa vastaan voi taistella. Olin eri mieltä.
Olin katsellut sitä 30 vuoden ajan. Olin nähnyt, miten järjestelmä toimii.
Koko ajan satelee ohjeistusta muiden perheenjäsenten -
ja lehdistöpalvelusten suhteen.
Se on likaista peliä.
Tietoja vuotaa, mutta niitä myös vuodetaan.
Jos viestintätiimi haluaa poistaa työnantajastaan julkaistun ikävän jutun,
vastineeksi tarjotaan jotain toisesta hovin jäsenestä.
Viestintätiimit toimivat toisiaan vastaan.
Asiasta vallitsee erikoinen yhteisymmärrys.
Aina voi sanoa, ettei tiennyt asiasta tai ettei ikinä suostuisi moiseen.
En syytellyt ketään. Kysyin vain, onko asialle yritetty tehdä mitään.
Vastaus on ei.
Yrittäkää näyttää siltä, että tunnette.
William ja minä näimme, miten isäni tiimi toimi.
Sovimme, että itse emme ikinä antaisi käydä samoin.
Kensingtonin palatsi pitää vuosittain joulujuhlan hoville ja henkilökunnalle.
Olimme valmistautumassa suureen juhlaan,
joka muuttui juuri ennen juhlien alkamista -
kahdeksi eri juhlaksi.
Silloin tajusin,
että prinssien toimistot ovat eriytymässä toisistaan.
Kuninkaallisen nelikon yhteinen aikakausi on lopussa.
Ei enää upeaa nelikkoa?
Meghan ja Harry irtautuvat virallisesti Williamista ja Katesta.
Ero kiihdyttää epäilyjä säröistä Harryn ja Williamin -
aiemmin läheisissä väleissä ja kireydestä vaimojen välillä.
KIUSAANTUNEET VÄLIT
Annan mieluummin lehdistön murskata minut -
kuin harrastan vaihtokauppaa sen kanssa.
Kun veljeni päätyi työssään toimiin, joita olimme luvanneet olla tekemättä,
sydämeni särkyi.
Valmista.
Hyvää joulua.
Elimme kuplassa, jota muut hallitsivat.
En saanut edes lähettää kuvaviestiä ystävilleni.
Kieltoja sateli.
Tein, kuten käskettiin, mutta maailmani kutistui sen takia.
Se oli todella synkkää aikaa.
En tiennyt, mitä tehdä. He elivät monimutkaisessa maailmassa,
josta minä en tiennyt mitään ja josta en saanut edes puhua.
Minun ei annettu sanoa mitään.
Mikään lehtitieto ei tullut Meghanin tuntevilta ihmisiltä.
Lehdissä leviteltiin valheita, ja tilanne vain paheni koko ajan.
Abby totesi, että meidän pitäisi tehdä jotain.
Soitin eräälle läheiselle ystävälleni,
joka oli silloin People-lehden päätoimittaja.
PARAS YSTÄVÄ RIKKOO HILJAISUUDEN
Kirjoitusten sävy oli saatava muuttumaan.
TOTUUS MEGHANISTA
Hänen läheisimmät ystävänsä kokoontuisivat juttelemaan siitä,
millainen Meghan oikeasti on.
HÄNELLÄ ON UPEA NAURU HÄN TUO MUILLE ILOA
Teimme jutun, koska halusimme -
muistuttaa, että otsikoiden takana on todellinen ihminen,
jota rakastetaan ja halutaan tukea.
YSTÄVÄT TOIVOVAT MAAILMAN NÄKEVÄN TODELLISEN MEGHANIN
Artikkeli julkaistiin.
Saimme huokaista hetken.
Ystäväni järjestivät minulle ihanat vauvakutsut New Yorkissa.
IHANA PÄIVÄ VAUVAKUTSUILLA
He halusivat osoittaa rakkautensa ja tukensa hankalassa tilanteessa.
Kokoonnuimme ihaniin juhliin hänen kunniakseen.
Se oli mahtavaa. Yritimme nauttia hänen seurastaan yksityisesti,
sillä en vielä ymmärtänyt, että yksityisyyttä ei enää ollut.
Jessica. -Hei, Jessica.
Rouvat!
Siitä tehtiin numero. -Jotkut kritisoivat tuhlaamista…
Pröystäilevää. -Maailmantähtiä…
Näyttämisen makua…
Kotiin tyylillä. -Clooneyn yksityiskone, ei hassumpaa.
Se oli väärin.
Itsenäiset, vahvat ja menestyneet naiset -
käyttävät omia rahojaan, eivät veronmaksajien rahoja,
järjestääkseen ystävälleen juhlat.
Miksi siitä haluttiin tehdä rumaa?
MEGHANIN PRÖYSTÄILEVÄT VAUVAKUTSUT
He eivät halunneet lapsensa kasvavan sellaisen hullunmyllyn keskellä.
Yllättäen isoäitini kertoi talosta.
Frogmore Cottage oli vapaana, ja sitä tarjottiin meille.
Kyllä, kiitos. -Kyllä.
Se on paikka, josta meillä riittää muistoja.
Tutustumisesta, kihlajaisista, häistä, kävelyretkistä.
Siellä me saimme ensimmäisen lapsemme.
6. TOUKOKUUTA 2019
Buckinghamin palatsi ylpeänä ilmoittaa, että perheeseen on syntynyt poika.
Haluamme onnitella herttuatar Meghan Marklea ja prinssi Harrya.
Iloisia uutisia. Poika tuli. -Vain tunteja sitten…
KUNINGATTAREN TALLI, WINDSOR KELLO 15.00
Saimme Meghanin kanssa poikavauvan varhain tänä aamuna.
Kokemus oli vielä uskomattomampi kuin mitä osasin kuvitella.
Yhdestä lapsista tulee minun näköiseni.
Kuningasperheeseen on syntynyt musta mies, musta prinssi.
Archie muuttaa kaiken.
POIKA WINDSORIIN
Hänen korkeutensa on onnellinen prinssin äiti.
Koko maa tiesi, että vauva syntyisi pian.
Ihmiset odottivat tietoa palatsin ulkopuolella.
Asiat on hoidettu tietyllä tavalla jo vuosien ajan.
Esiintyminen kuvia varten portailla heti synnytyksen jälkeen.
Niin sen odotettiin menevän.
Archien syntymän lähestyessä -
toimittajat soittelivat jatkuvasti kyselläkseen suunnitelmista.
Koimme paineita siitä, että Archiekin pitäisi kuvata portailla.
Kyseltiin, tekisimmekö niin.
Tämä ruskea ovi tunnetaan hyvin.
Olin hyvin huolissani synnytyksestä.
Mietin ikääni ja mahdollista sektiota.
Minulla oli tuttu lääkäri, jonka olin tuntenut vuosikausia -
ja johon luotin raskausasioissa.
Minulle sanottiin, että lääkärini on Portlandin sairaalassa,
mutta portaat ovat täällä.
Ehdotin kuvauksia Portlandin portailla.
Se ei ollut mahdollista. Katuja ei voisi sulkea.
Se häiritsisi ensiavun sisäänkäyntiä, koska kuvat pitäisi ottaa siellä.
Kysyimme, voisimmeko tavata lehdistöä myöhemmin linnassa.
Siihen suostuttiin saman tien. Kukaan ei sanonut vastaan.
8. TOUKOKUUTA 2019 2 PÄIVÄÄ SYNTYMÄSTÄ
Kertoisitko, millaista oli tulla äidiksi ja millainen vauva-Sussex on.
Tämä on taianomaista, huikeaa.
Minulla on kaksi maailman parasta miestä, joten olen onnellinen.
Miltä vanhemmuus tuntuu?
Se on ihmeellistä. Takana on vasta kolmisen päivää.
Olemme innoissamme siitä, että meillä on oma onnenkäärö.
Hänellä on jo kasvoissa muutama haiven. Upeaa.
Kiitos teille. -Kiitos paljon.
Kiitän kaikkia onnentoivotuksista ja ystävällisyydestä. Ne ovat tärkeitä.
Uskoisin, että keskivertokansalainen sanoisi,
että näkisi vauvan mielellään, kun vanhemmat ovat siihen valmiita.
Vaikka esiintyminen tehtiin vain kaksi päivää Archien syntymän jälkeen,
se käännettiin osoitukseksi Harryn ja Meghanin itsekkyydestä.
Charles ja Diana sekä William ja Kate esittelivät lapsiaan auliimmin.
EN ESITTELE VAUVAA
Asia on herättänyt keskustelua, ja jotkut ovat vaatineet -
vauvaa julkisuuteen verorahojen vastineeksi.
Meitä solvattiin kuorossa. Etenkin sinua.
Vain koska emme halunneet tarjota lastamme hopealautasella lehdistölle.
Tämä on ennennäkemätön isku vasten kasvoja.
Jos joku kaipasi perusteluja sille, miksi Meghan ja Harry -
kokivat tarpeelliseksi suojella vauvaansa median katseilta,
niitä oli tarjolla roppakaupalla -
siinä myllytyksessä, joka vauvan syntymän jälkeen alkoi.
Archien syntymän jälkeen media ja some alkoivat elää omaa elämäänsä.
Joku julkaisi valokuvan pariskunnasta, jolla oli -
simpanssi. Kuvateksti oli: "Kuninkaallinen vauva lähtee sairaalasta."
Se oli todella hätkähdyttävää.
Se kertoi siitä, miten tätä perhettä kohdeltiin.
Heidän ihmisarvonsa ja oikeutensa tasa-arvoiseen kohteluun -
ja kunnioitukseen -
oli toissijaista valkoiselle patriarkaaliselle medialle.
"PAHOITTELUT KUVASTA, SE OLI LÄPPÄ."
Tiesitkö heidän kokemistaan paineista esiintyä medialle?
Tiesin toki. Olin itse paikan päällä.
Siinä vaiheessa heiltä -
oli jo viety kaikki yksityisyys.
Vauvaa pidettiin ikään kuin instituution omaisuutena, vaikka hän ei ollut sitä.
Olin paikalla, kun hän toi vauvan sairaalasta.
Pikkuriikkisen vauvan.
Minusta tuli isoäiti. Se oli uutta minulle.
Äitini asui luonamme kuukauden ajan.
Se oli ihanaa.
Sen jälkeen meillä ei ollut enää apukäsiä Archien kanssa.
Minulle soitettiin ja kerrottiin,
että Harry ja Meghan haluaisivat tavata minut -
ja keskustella Archien hoidosta.
Sanoin, että odottakaa hetki, istun alas.
Ajoin sinne lujaa. Sain muistaakseni sakot
Kun saavuin Frogmore Cottagelle, näin pitkän punatukkaisen miehen -
kävelemässä paljasjaloin.
Minä olin käynyt ostamassa uudet kengät Clarksilta.
En ole varma, mitä olin odottanut,
mutta silloin kaikki muodollisuus suli pois ja tunsin oloni rennoksi.
He ovat osallistuvia vanhempia. He olivat vauvan luona heti aamulla.
He hoitivat ja syöttivät hänet.
Aamupalan jälkeen oli minun vuoroni. Yleensä kävimme aamukävelyllä.
Hän kysyi, voisiko hän sitoa vauvan selkäänsä -
kuten Zimbabwessa oli tapana. Innostuin siitä.
Archien jalat olivat näin. Hän halasi Lorrenia ja nukkui sikeästi.
Lorren huolehti Archien lisäksi koko perheestä. Hän tuki minua.
Pian oli jo aika lähteä kiertueelle.
Mietin, mitä vauvaprinssi tarvitsee matkalla.
Kuninkaallisilla on ollut tapana viedä vauva kiertueelle.
Lähdimme Etelä-Afrikan matkalle, kun Archie oli nelikuinen.
Se oli ensimmäinen virallinen työtehtävä, jonka teimme perheenä.
Se oli omituinen kokemus.
KAPKAUPUNKI, ETELÄ-AFRIKKA 23. SYYSKUUTA 2019
Kiertueen aloitus on kaukana perinteisestä.
Perhe saapuu Nyangan slummialueelle, joka tunnetaan murhakeskittymänä.
Pariskunnan taustan huomioiden paikalla on erityistä symbolista merkitystä.
Kuninkaalliset ovat tavallaan Britanniaa edustavia diplomaatteja.
Ilmassa oli hermostuneisuutta.
Mietittiin, mahtaisiko Meghan tulla -
tehneeksi tai sanoneeksi jotain, joka voisi…
Hei.
…johtaa geopoliittisiin kiistoihin maiden välillä.
Maya Angeloun sanoin:
"Aina, kun nainen puolustaa itseään, hän tietämättään -
ja kenties tahtomattaankin puolustaa samalla kaikkia naisia."
Olen täällä aviomieheni kanssa kuninkaallisen perheen jäsenenä,
mutta haluan teidän tietävän, että olen täällä myös äitinä,
vaimona, naisena, rodullistettuna naisena ja siskonanne.
Kulttuurillisesta näkökulmasta tunsin tiettyä yhteenkuuluvuutta.
Afroamerikkalaisena sukujuureni ovat siellä.
Archie-vauva on yhtä hymyä kiertueen ensiesiintymisellään.
Kaikki tietenkin odottivat näkevänsä Archie Mountbatten Windsorin.
Matkalla oli muutamia ihanan iloisia hetkiä,
jolloin Meghan oli innostunut tuore äiti.
On varmasti jännittävää olla äiti. -Se on ihanaa.
Toisaalta matkan aikana minulle todella alkoi valjeta,
miten alakuloinen hän oli.
Kaikki kokivat paljon paineita.
Kiertue oli täydessä vauhdissa, ja välillä joutui miettimään,
miten tästä selviää. Siitä huolimatta piti vain hymyillä. Hän hymyili.
Hei. -Tervehdys.
Mitä kuuluu? -Hyvää.
Hyvä.
Mukanamme kulki toimittaja. Tom. -Hän teki dokumenttia Afrikasta.
Se oli kuninkaallinen dokumentti, jonka palatsi hyväksyi.
Oletin, että siinä nähtäisiin -
kiiltokuvaversio onnellisesta kiertueesta.
Matka on ollut aikamoinen monellakin tapaa.
Voisitko kertoa hieman, millainen viime vuosi on ollut?
En tiennyt, mitä hän kysyisi minulta.
En ollut valmistautunut lainkaan.
Miten kokemasi paineet ovat vaikuttaneet fyysiseen ja henkiseen jaksamiseesi?
Kuka tahansa nainen on etenkin raskaana ollessaan -
hyvin haavoittuvassa tilassa.
Kun tuoreena äitinä ja vaimona yrittää lisäksi hoitaa näitä tehtäviä…
Ja kiitos, kun kysyit. Moni ei ole kysynyt, miten voin.
Mutta -
se on kulissien takaista todellisuutta.
Sanoisitko siis, ettei vointisi ole kovin hyvä?
Onko vuosi ollut vaikea? -On.
Koska olin niin uupunut, olin kai vain kiitollinen,
että minut kohdattiin ihmisenä.
Minulle ei tullut mieleenkään, että otos päätyisi dokumenttiin.
Hyvästelin ja totesin, että nähdään lennolla.
Menin kylvettämään Archien, ja nousimme autoon.
Lähdimme lentokoneella takaisin.
MEGHAN MARKLE TUNTEIDEN VALLASSA
MEGHAN PUHUU ÄITIYDEN HAASTEISTA
En olisi ikinä uskonut, että juttu leviäisi ympäri maailman.
"MONI EI KYSY, MITEN VOIN"
Yhtäkkiä vain huomaa, että se, mitä sanoi, on levinnyt ympäri maailman.
Hashtag WeLoveYouMeghan taisi syntyä siitä.
TODELLINEN SOTURI
Se herätti vastakaikua kaikissa, jotka olivat kokeneet vastaavaa.
Moni äiti saattoi kokea, ettei hänen jaksamistaan ollut huomioitu.
Tai rodullistettu, ettei hänen kokemustaan jostain tilanteesta ollut ymmärretty.
Kun näkyvässä asemassa oleva puhui asiasta,
monet naiset kokivat tulleensa nähdyiksi.
MEGHANIN HAASTEET
Minulta on kysytty, miksi hän sanoi niin. Mielestäni syillä ei ole merkitystä.
Jos lähdetään sille tielle,
että ihmisen pitää perustella,
mistä syystä hän kokee olevansa masentunut,
ollaan mielestäni vaarallisilla vesillä.
Kyse oli ihmisestä, jolla oli vaikeaa. Hän tarvitsi apua.
Kukaan kuninkaallisista ei ollut puhunut niin avoimesti. Paitsi yksi.
Äitini.
Vuodessa koko maailmani oli mullistunut.
En ollut kokenut masennusta aiemmin, mutta silloin -
huomasin, että se myllerrysten vuosi oli ottanut koville.
Olin uuvuksissa ja epätoivoinen.
Olen voimakastahtoinen.
Se aiheuttaa ristiriitoja järjestelmässä, jonka osa olen.
Instituution näkökulmasta vika oli henkilössä -
eikä järjestelmässä, johon kuuluimme.
Harry ja Meghan ovat suoruudellaan herättäneet kansalaisissa empatiaa.
Palatsin suhtautuminen ei vaikuta yhtä myötämieliseltä.
Jälkipyykistä tuli käsittämätön.
Otsikoissa asiaan suhtauduttiin aivan eri tavoin kuin kansan parissa.
WILLIAM HUOLISSAAN
Odotimme tukea läheisimmiltä ihmisiltä. Kävi päinvastoin.
LOPUN ALKUA
Yksinään jaksaa vain tiettyyn rajaan asti.
Lopulta totesimme, että jonkin on pakko muuttua.
Se oli käännekohta.
Aloimme keskustella vakavasti siitä,
mitä pitäisi tapahtua, jotta voisimme jatkaa työtämme.
Tekstitys: Jaana Puhakainen